Blaze7451/Wiki-th-20250601 huggingface dataset:
หนุ่มหล่อเฟี้ยว แปลงโฉมสาว

หนุ่มหล่อเฟี้ยว แปลงโฉมสาว (ยะมะโตะ นะเดะชิโกะ ชิจิเฮ็นเงะ) (The Wallflower) เป็นการ์ตูนญี่ปุ่น แต่งโดย โทโมโกะ ฮายากาวะ จัดพิมพ์ในประเทศญี่ปุ่นภายใต้ลิขสิทธิ์ของโคดันฉะ และในประเทศไทยโดยสำนักพิมพ์บงกช ในเดือนตุลาคม พ.ศ. 2549 ได้ถูกสร้างเป็นอนิเมะ ออกอากาศทุกคืนวันอังคาร เวลา 1.30-2.00 น. ทางสถานีทีวีโตเกียว

**เนื้อเรื่อง**
เคียวเฮ ,ทาเคนางะ ,ยูกิโนะโจ และรันมารุ เป็นสี่หนุ่มรูปงามที่สาวๆ หมายปอง วันหนึ่งทั้งสี่ได้รับการไหว้วานจากเจ้าของบ้าน ให้ช่วยทำให้หลานสาวที่ชื่อว่า ซูนาโกะ ของตนให้เป็นสุภาพสตรีที่สมบูรณ์แบบให้ได้ แล้วจะไม่คิดค่าเช่าบ้าน แต่ถ้าทำไม่สำเร็จก็จะคิดค่าเช่าเพิ่มไปอีก ด้วยเหตุนี้ทั้งสี่ต้องจำใจรับซูนาโกะเข้ามาอาศัยด้วยกัน ที่ต้องจำใจรับเป็นเพราะซูนาโกะมีนิสัยประหลาด ชอบอยู่ที่มืดๆ คนเดียวกับพวกโครงกระดูก และตุ๊กตาเครื่องใน ทั้งยังชอบทำตัวลึกลับจนหลายคนนึกว่าเธอเป็นผี  การจับซูนาโกะมาฝึกเป็นสุภาพสตรีนั้นยากมาก เพราะเธอไม่ยอมให้ฝึกง่ายๆ แต่บุคลิกที่สง่างามของเธอนั้นกลับเปิดเผยมาเป็นบางครั้ง ทำให้สี่หนุ่มประหลาดใจอยู่เสมอ

**ตัวละคร**
 นากาฮาร่า ซูนาโกะ (中原 スナコ): ซูนาโกะเคยโดนคนที่ตนแอบหลงรักเขาข้างเดียว พูดด้วยคำพูดที่ว่า "ยัยอัปลักษณ์"  ทำให้เธอมีความเปลี่ยนแปลงไปอย่างมาก  จากสาวน้อยธรรมดาๆ  ก็กลายเป็นคนที่ไม่เคยใส่ใจตัวเองเลย วันๆ เอาแต่ดูหนังผีสยองขวัญ  จนใครๆ ก็มักเข้าใจผิดว่าเธอเป็นสิ่งลึกลับในโรงเรียน เป็นโรคแพ้หนุ่มหล่อ สิ่งสวยงาม และสิ่งที่มีความเจิดจ้า ทำให้ช่วงแรกๆ เธอต้องหลบลี้หนีหน้าจากพวกเคียวเฮอยู่เสมอ เพราะถ้าหากมองเพียงแค่แว่บเดียว จะเลือดกำเดาพุ่งทันที แต่ปัจจุบันนี้ดูเหมือนจะคุ้นเคยกับ 4 หนุ่มขึ้นมากแล้ว
พ่อแม่ของซูนาโกะ ทำงานอยู่ที่แอฟริกาทั้งคู่ ตัวคุณพ่อนั้นเป็นหัวหน้าแก๊งยากูซ่า สมัยหนุ่มๆ เคยล้มหมีด้วยมือเปล่ามาแล้ว แต่กลับหวาดกลัวสิ่งสยองขวัญทั้งหลายในห้องของซูนาโกะ
 ทาคาโน่ เคียวเฮ (高野 恭平) : 1 ในแก๊ง 4 หนุ่ม ที่มาเช่าบ้านกับคุณน้าจอมโหดของซูนาโกะ  เป็นคนที่เกลือยังต้องเรียกพี่  ทำได้ทุกอย่างเพื่อให้ได้เช่าบ้านจากคุณน้าฟรีๆ  คุณน้าเองก็มีข้อแลกเปลี่ยนมาว่า ถ้าทำให้ซูโนโกะเป็นเลดี้ได้  จะให้เช่าบ้านฟรีไปเลย  เคียวเฮจึงพยายามทำทุกทางเพื่อให้ซูนาโกะเปลี่ยนแปลง
 โอดะ ทาเคนางะ (織田 武長) : เป็นหนุ่มที่ฉลาดและเยือกเย็นที่สุดในบรรดา 4 คน ทาเคนางะ มักจะถูกเรียกว่า "นายท่าน" (เป็นการเล่นคำในภาษาญี่ปุ่น คือชื่อของทาเคนางะ อ่านออกเสียงอีกอย่างได้ว่า Bucho ซึ่งแปลว่าเจ้านาย หรือ นายท่าน) อันที่จริงแล้วทาเคนางะมาจากตระกูลนักจัดดอกไม้ผู้มั่งคั่ง แต่ด้วยแรงกดดันในการสืบทอดตระกูล ทำให้เขาถอนตัวออกมา และมาอาศัยอยู่ในบ้านของ คุณน้าของซูนาโกะ เพื่อให้มีชีวิตอย่าง "ธรรมดา"
 โทยาม่า ยูคิโนะโจ (遠山 雪之丞): เป็นหนุ่มน้อยน่ารัก ที่หน้าตาเหมือนผู้หญิงมากที่สุด ขนาดว่าผู้หญิงยังต้องอาย เรียกยูกิโนะโจสั้นๆ ว่า ยูคิ เวลาเห็นของในห้องของซูนาโกะต้องร้องไห้ทุกที เกลียดสิ่งที่เรียกว่า สยองขวัญ ที่สุด
 โมริอิ รันมารุ (森井 蘭丸) : เสือผู้หญิง ชอบคบกับสาวๆ ยิ่งเป็นผู้ใหญ่ยิ่งเป็นสเปกของรันมารุ โดยเฉพาะผู้หญิงที่มีสามีแล้ว บางครั้งชอบแกล้งคนอื่น

 คาซาฮาร่า โนะอิ (笠原 乃依) : สาวสวยแห่งโรงเรียนโมริ ชอบทาคาเนงะมาก และชื่นชมซูนาโกะในความเก่งหลายๆ ด้าน

**รายชื่อตอน**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของภาคอนิเมะ -  เว็บไซต์ภาษาไทย date=2009-02-19 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
ฟอร์ด

ฟอร์ด สามารถหมายถึง- เบ็ตตี ฟอร์ด - เจอรัลด์ ฟอร์ด- ฟรานซิส ฟอร์ด คอปโปลา - เฮนรี ฟอร์ด- แฮร์ริสัน ฟอร์ด
โตโยต้า

โตโยต้า มอเตอร์ คอร์ปอเรชัน (โทโยตะ จิโดชะ คาบุชิกิ-ไกชะ; Toyota Motor Corporation) เป็นบริษัทผลิตรถยนต์สัญชาติญี่ปุ่น มีสำนักงานใหญ่ตั้งอยู่ที่เมืองโทโยตะ จังหวัดไอจิ ประเทศญี่ปุ่น ในเดือนมีนาคม 2557 โตโยต้ามีพนักงานในเครือบริษัททั่วโลกรวมแล้วกว่า 338,875 คน และในเดือนพฤศจิกายน 2557 ได้รับการจัดอันดับเป็น 1 ใน 12 บริษัทที่ใหญ่ที่สุดในโลกวัดตามรายได้ และตั้งแต่ปี 2557 เป็นต้นมา โตโยต้ายังเป็นบริษัทผลิตรถยนต์ที่ใหญ่ที่สุดในโลก (วัดตามจำนวนคันผลิต) แซงหน้า โฟล์กสวาเกน กรุ๊ป และ เจเนรัลมอเตอร์ ซึ่งในปีนั้นโตโยต้ารายงานว่าได้ผลิตรถยนต์คันที่ 200 ล้าน นับแต่ก่อตั้งบริษัท นอกจากนี้ โตโยต้ายังเป็นบริษัทแรกของโลกที่มีกำลังการผลิตรถยนต์เกิน 10 ล้านคันต่อปี และโตโยต้า ยังเป็นบริษัทที่จดทะเบียนในตลาดทุนญี่ปุ่นที่ใหญ่และมีรายได้มากที่สุดของญี่ปุ่น ห่างจากอันดับสองคือ SoftBank กว่าสามเท่าตัว 
โตโยต้า มอเตอร์ คอร์ปอเรชัน ได้รับการก่อตั้งโดย คิอิจิโร โทโยดะ ใน พ.ศ. 2480 เป็นการแตกบริษัทออกมาจาก โตโยต้า อินดรัสทรีส์ ซึ่งเป็นบริษัทที่ก่อตั้งโดยบิดาของเขา ซากิจิ โทโยดะ ซึ่งสามปีก่อนหน้าในปี 2477 ในช่วงที่ยังเป็นแผนกหนึ่งในโตโยต้า อินดรัสทรีส์ โตโยต้าก็ได้ผลิตสินค้าอย่างแรกเป็นของตนเองคือ เครื่องยนต์ Type A และในปี 2479 ก็ได้ทำการผลิตรถยนต์นั่งส่วนบุคคลคันแรกคือ Toyota AA ในปัจจุบัน โตโยต้า มอเตอร์ คอร์ปอเรชัน ผลิตรถยนต์ภายใต้ 5 เครื่องหมายการค้า อันประกอบด้วย Toyota, Hino, Lexus, Ranz และ Scion และยังถือหุ้น 51.2% ในไดฮัทสุ, ถือหุ้น 16.66% ในฟุจิเฮวี่อินดรัสทรีส์, ถือหุ้น 5.9% ในอีซูซุ และ ถือหุ้น 0.27% ในเทสลา นอกจากนี้ยังดำเนินกิจการร่วมค้าผลิตรถยนต์กับอีกสองบริษัทในจีน  (GAC Toyota และ Sichuan FAW Toyota Motor), กับหนึ่งบริษัทในอินเดีย (Toyota Kirloskar), กับหนึ่งบริษัทในสาธารณรัฐเช็ค (TPCA) และบริษัทผลิตชิ้นส่วนและอะไหล่อื่นๆอีกมากมาย  โตโยต้า มอเตอร์ คอร์ปอเรชัน เป็นส่วนหนึ่งของโตโยต้ากรุ๊ป หนึ่งในเครือบริษัทที่ใหญ่ที่สุดในโลก สำหรับในประเทศไทย โตโยต้า มอเตอร์ คอร์ปอเรชัน (ประเทศญี่ปุ่น) เป็นผู้ถือหุ้น 86.43% ในบริษัท โตโยต้า มอเตอร์ ประเทศไทย

**รุ่นรถที่มีผลิตในปัจจุบัน**

**อ้างอิง**

**แหล่งข้อมูลอื่น**
  เว็บไซต์บริษัท โตโยต้ามอเตอร์ ประเทศญี่ปุ่น-  บริษัทโตโยต้า มอเตอร์ ประเทศไทย จำกัด-  เว็บไซต์อีโตโยต้าคลับ ชุมชนของคนรักรถ date=2007-01-09 

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2480
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:ผู้ผลิตยานพาหนะทหาร
หมวดหมู่:บริษัทจดทะเบียนในตลาดหลักทรัพย์โตเกียว
เจเนรัลมอเตอร์

ไฟล์:GM headquarters in Detroit.JPG|สำนักงานใหญ่ของเจเนรัลมอเตอร์ ในเมืองดีทรอยต์|thumb|right
เจเนรัลมอเตอร์ (General Motors Company) หรือย่อว่า จีเอ็ม (GM) เป็นบริษัทผลิตรถยนต์จากสหรัฐอเมริกา เจ้าของยี่ห้อ บิวอิคก์ (Buick) คาดิลแลค (Cadillac), เชฟโรเลต (Chevrolet), จีเอ็มซี (GMC) ฮัมเมอร์ (Hummer), พอนทิแอค (Pontiac), แซทเทิร์น (Saturn), นำเข้ารถจากยุโรปได้แก่ โอเปิล (Opel), ซาบ (Saab), และ วอกซ์ฮอลล์ (Vauxhall), และยังถือหุ้นใหญ่ในโฮลเด้น (Holden) ซึ่งเป็นยี่ห้อรถยนต์ของออสเตรเลีย และถือหุ้นใหญ่ในกิจการรถยนต์แดวู (Daewoo) ของเกาหลีใต้อีกด้วย (19 ตุลาคม 2550)
เชฟโรเล็ตและ GMC ยังผลิตรถบรรทุก จีเอ็มเองมีหุ้นในบริษัทอีซูซุและซูซูกิของประเทศญี่ปุ่น
ปัจจุบันจีเอ็มเป็นผู้ผลิตรถยนต์รายใหญ่ที่สุดของโลก มีพนักงานประมาณ 340,000 คน แต่ในช่วงวิกฤติเศรษฐกิจปี 2552 ทางบริษัทก็ได้มีการปิดโรงงานและปลดพนักงานออกจำนวนมากในหลายประเทศ

**เจเนรัลมอเตอร์ในประเทศไทย**
จีเอ็มในประเทศไทยได้เริ่มสายการผลิตรถยนต์ในปี พ.ศ. 2543 ที่โรงงานของจีเอ็มในจังหวัดระยอง และส่งออกรถยนต์ออกไปยังหลายประเทศ
ในเดือนกุมภาพันธ์ พ.ศ. 2563 จีเอ็มได้ขายโรงงานในจังหวัดระยองให้กับบริษัทเกรท วอลล์ มอเตอร์ จากประเทศจีน ซึ่งได้เริ่มเข้ามาลงทุนในประเทศไทยและภูมิภาคอาเซียนในปีดังกล่าว นอกจากนี้จีเอ็มยังได้ยุติการจัดจำหน่ายรถยนต์ใหม่ของจีเอ็มในประเทศไทย (อย่างเป็นทางการ) ในปีเดียวกัน

**อ้างอิง**

**แหล่งข้อมูลอื่น**
  บริษัทเจเนรัล มอเตอร์ ประเทศไทย date=2005-12-17 -  เจเนอรัลมอเตอร์ 
หมวดหมู่:บริษัทรถยนต์
หมวดหมู่:บริษัทของสหรัฐ
หมวดหมู่:เจเนรัลมอเตอร์
หมวดหมู่:บริษัทอเมริกันที่ก่อตั้งในปี พ.ศ. 2451
หมวดหมู่:อดีตบริษัทจดทะเบียนในตลาดหลักทรัพย์ลอนดอน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:การเสนอขายหุ้นครั้งแรกให้แก่สาธารณชนในคริสต์ทศวรรษ 1910
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2451
หมวดหมู่:การควบรวมและเข้าซื้อกิจการในปี พ.ศ. 2553
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2553
เครือข่ายอัจฉริยะ

เครือข่ายอัจฉริยะ (IN ; Intelligent Network) เป็นเทคโนโลยีของระบบโทรศัพท์ ที่ทำให้สามารถเขียนโปรแกรมเพื่อสร้างบริการต่าง ๆ ที่ทำงานบนเครือข่ายโทรศัพท์ เช่น บริการโทรฟรี  บริการแสดงความคิดเห็น (Televote)

**ส่วนประกอบ**
SSP (Service Switching Point)
คืออุปกรณ์ที่ทำหน้าที่เชื่อมต่อระหว่างชุมสายสวิตชิ่ง (Circuit Switching) เข้ากับส่วนของ IN โดยทำหน้าที่กระตุ้นการเริ่มต้นของบริการ จากหมายเลขที่มีการกำหนดไว้ล่วงหน้า โดยมีการจับคู่หมายเลขนำ Prefix ต่างๆ เข้ากับเลขที่เรียกว่า Service Key เช่น บริการแสดงความคิดเห็นมี Service Key เป็น 9, บริการโทรฟรีมี Service Key เป็น 10 เป็นต้น ซึ่งเมื่อ ผู้ใช้กดหมายเลขที่ตรงกับ Prefix จะเป็นการกระตุ้นการทำงานของบริการที่เก็บใน SCP
STP (Signaling Transfer Point)
ทำหน้าเป็นจุดเชื่อมต่อสัญญาณ INAP (Intelligent Network Application Protocol) จากทุกๆ SSP เข้าด้วยกัน เพื่อลดความซับซ้อนของการเชื่อมต่อโดยต่อจากทุกๆ SSP เข้ากับ STP
SCP (Service Control Point)
ทำหน้าที่เก็บ Service Logic Program (SLP) ซึ่งเป็นโปรแกรมที่จะควบคุมลำดับการทำงานของบริการ (Call Flow) ซึ่งจะการแลกเปลี่ยนข้อมูลผ่านทาง INAP หรือ TCP/IP เพื่อใช้พิจารณาเงื่อนไขในการทำงานและควบคุมอุปกรณ์ส่วนอื่นๆ ในระบบ
SMP (Service Management Point)
ทำหน้าเก็บข้อมูลจากการทำงานของ SCP เช่น ข้อมูลเกี่ยวกับการใช้บริการของผู้ใช้ CDR (Call Detail Record)
IP (Intelligent Peripheral)
เป็นอุปกรณ์เสริมการทำงานของ IN เช่น การเล่นเสียงพูดประกอบการทำงานของบริการเพื่อโต้ตอบกับการใช้งานหรืออธิบายการทำงาน, ตรวจจับสัญญาณ DTMF หรือ การจำแนกเสียงพูด (Voice Recognition) เป็นต้น โดยมีการส่งข้อมูลเกี่ยวกับปุ่มที่ผู้ใช้กดหรือเสียงที่พูดเพื่อไปใช้ในการทำงานของบริการ โดยการควบคุมของ SCP
SCE (Service Creation Environment)
เป็นเครื่องที่จัดเตรียมสภาพแวดล้อมสำหรับการพัฒนา, ทดสอบและแก้ไขบริการ (SLP) ก่อนที่จะนำไปติดตั้งใช้งานจริงที่ SLP ซึ่งโดยปกติเครื่องมือที่ใช้สร้าง SLP มักจะเป็นโปรแกรมเฉพาะกิจที่ผู้ผลิต IN เป็นผู้สร้างขึ้น โดยมักอยู่ในรูปแบบ GUI ที่ใช้สร้าง Block Diagram ของบริการ แล้วจึงแปลงให้เป็นสคริปเพื่อนำไปคอมไพล์ให้เป็น SLP ที่จะใช้งานต่อไป
หมวดหมู่:ข้อเสนอแนะของ ITU-T
หมวดหมู่:มาตรฐานจีเอสเอ็ม
หมวดหมู่:Signaling System 7
หมวดหมู่:สถาปัตยกรรมเครือข่าย
เอล

เอล สามารถหมายถึงได้หลายอย่าง- L หรือ l ตัวอักษรละตินตัวที่ 12 ในภาษาอังกฤษอ่านว่า เอล ในภาษาไทยเรียกว่า แอล- เอล (เบียร์) (ale) เบียร์ชนิดหนึ่งหมักโดยใช้ยีสต์ประเภท "หมักลอยผิว" - เอล (รถไฟ) (L อ่านว่า เอล) ชื่อระบบรถไฟในเมืองชิคาโก- เอล (นิตยสาร) (elle) นิตยสารผู้หญิง
รายชื่อนักเขียนบันเทิงคดีแนววิทยาศาสตร์

ข้างล่างนี้เป็นการรวบรวมรายชื่อของนักเขียนนิยายวิทยาศาสตร์ไทยและต่างชาติ โดยเรียงลำดับตามตัวอักษรในภาษาไทย  (รายชื่อภาษาอังกฤษในวงเล็บเป็นลิงก์ไปอ่านบทความในวิกิพีเดียภาษาอังกฤษ)


**ก**
 เกรกกอรี่ เบนฟอร์ด (:en:Gregory Benford)- เกลบ แอนฟิลอฟ (:en:Gleb Anfilov)

**ค**
 คีธ ลอเมอร์ (:en:Keith Laumer)

**จ**
 จอร์จ ฟลอเรนซ์ กูธิดจ์ (:en:George Florance Guthridge)- จอร์จ อาร์. อาร์. มาร์ติน (:en:George R. R. Martin)- จันตรี ศิริบุญรอด (:en:Juntree Siriboonrod)- เจมส์ กันน์ (:en:James Gunn)- เจมส์ เอฟ. ไรอัน (:en:James F. Ryan)


**ช**
 ชัยคุปต์- ชูลส์ แวร์น (:en:Jules Verne)

**ซ**
 แซมวล ยูด (:en:Samuel Youd)- ไซริล เอ็ม คอร์นบลู๊ท (:en:Cyril M. Kornbluth)

**ด**
 ดาเนียล คีย์ (:en:Daniel Keyes)- ไดแอน ทอมป์สัน (:en:Diane Thompson) 

**ธ**
 ธิโมธี โรเบิร์ต ซุลลิแวน (:en:Timothy Robert Sullivan)- ธีโอดอร์ สเตอร์เจียน (:en:Theodore Sturgeon) 

**น**
 นีลส์ อี. นีลเสน (:en:Niels E. Nielsen) 

**บ**
 บ็อบ ชอว์ (:en:Bob Shaw)

**พ**
 พอล วอล์คเกอร์ (:en:Paul Walker)- พอล แอนเดอร์สัน (:en:Poul Anderson)- พัณณิดา ภูมิวัฒน์

**ฟ**
 ฟิลิป เค. ดิก (:en:Philip K. Dick)- เฟรดเดอริก โพห์ล (:en:Frederik Pohl)

**ม**
 เมอเรย์ ไลน์สเตอร์ (:en:Murray Leinster)- ไมเคิล ชารา (:en:Michael Shaara)- ไมเคิล มัวร์ค็อก (:en:Michael Moorcock)

**ร**
 เรย์ เบรดบิวรี่ (:en:Ray Bradbury)- โรเจอร์ เซลานี (:en:Roger Zelazny)- โรเบิร์ต ซิลเวอร์เบิร์ก (:en:Robert Silverberg)- โรเบิร์ต เช็คเลย์ (:en:Robert Sheckley) - โรเบิร์ต เอ. ไฮน์ไลน์ (:en:Robert A. Heinlein)- ริชาร์ด ดอว์กินส์ (:en:Richard Dawkins)

**ล**
 ลาร์รี นีเวน (:en:Larry Niven) 

**ว**
 วอลเตอร์ เทวิส (:en:Walter Tevis)- วินทร์ เลียววาริณ (:en:Win Lyovarin)- วิลเลี่ยม เท็นน์ (:en:William Tenn)

**ส**
 สตีเฟน โกลดิง (:en:Stephen Goldin)- สมภพ นิลกำแหง (Sompob Nilkamheang )

**อ**
 ออร์สัน สก็อต การ์ด (:en:Orson Scott Card)- อลัน ดีน ฟอสเตอร์ (:en:Alan Dean Foster)- อัลดัส ฮักซลีย์ (:en:Aldous Huxley)- อาร์เทอร์ ซี. คลาร์ก (:en:Arthur C. Clarke)- อีเลนอร์ บัสบี้ (:en:Elenor Busby)- เอ. เบอร์ฟราม แชนเดลอร์ (:en:A. Bertram Chandler)- เอ.อี. แวน โวกท์ (:en:A.E. Van Vogt)- เอ็ดมุนด์ คูเปอร์ (:en:Edmund Cooper)- เอช. จี. เวลส์ (:en:H. G. Wells)- ไอแซค อสิมอฟ (:en:Isaac Asimov)- ออร์สัน สก็อต การ์ด (:en:Orson Scott Card)

**ฮ**
 เฮอร์เบิร์ต โกลสโตน (:en:Herbert Goldstone) - แฮร์รี แฮร์ริสัน (:en:Harry Harrison)
อุดมศึกษา

อุดมศึกษา หมายถึง ระดับการศึกษาต่อเนื่องจากระดับมัธยมศึกษา คำว่า อุดมศึกษา มีรากศัพท์มาจากศัพท์ภาษาบาลี "อุตม" หมายถึง สูงสุด และศัพท์ภาษาสันสกฤต ศิกฺษา หมายถึง การเล่าเรียน ดังนั้น คำว่า "อุดมศึกษา" จึงหมายถึง การเรียนขั้นสูงสุด

**การอุดมศึกษาในประเทศไทย**
การจัดการศึกษาในระดับอุดมศึกษาในประเทศไทยนั้น เริ่มขึ้นตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ซึ่งได้ก่อตั้งโรงเรียนกฎหมาย โรงเรียนแพทย์ โรงเรียนช่างไหม รวมถึงโรงเรียนมหาดเล็ก แต่ยังไม่สามารถให้การศึกษาถึงขั้นปริญญาได้ ในรัชสมัยของพระบาทสมเด็จพระมงกุฎเกล้าเจ้าอยู่หัวได้ทรงประดิษฐานโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวเป็นมหาวิทยาลัย และพระราชทานนามว่า "จุฬาลงกรณ์มหาวิทยาลัย" ซึ่งเป็นสถาบันอุดมศึกษาแห่งแรกของประเทศไทย ในปัจจุบัน การจัดการศึกษาระดับอุดมศึกษาของประเทศไทยอยู่ภายใต้การกำกับดูแลของสำนักงานคณะกรรมการการอุดมศึกษา หรือ สกอ. กระทรวงศึกษาธิการ ซึ่งมีสถาบันอุดมศึกษาในสังกัด 157 แห่งทั่วประเทศ (พ.ศ. 2553) โดยแบ่งเป็น- สถาบันอุดมศึกษาของรัฐ
** กลุ่มมหาวิทยาลัย 8 แห่ง
** กลุ่มมหาวิทยาลัยราชภัฏ 38 แห่ง
** กลุ่มมหาวิทยาลัยเทคโนโลยีราชมงคล 8 แห่ง
** กลุ่มสถาบัน 7 แห่ง (รวมสถาบันวิทยาลัยชุมชนแล้ว)- สถาบันอุดมศึกษาในกำกับของรัฐ 
** กลุ่มในกำกับสำนักงานคณะกรรมการการอุดมศึกษา 25 แห่ง (รวมราชวิทยาลัยจุฬาภรณ์แล้ว)
** กลุ่มในกำกับกรุงเทพมหานคร 1 แห่ง
** กลุ่มในกำกับสำนักงานคณะกรรมการการอาชีวศึกษา 23 แห่ง- สถาบันอุดมศึกษาเอกชน 74 แห่ง
นอกจากนี้ ยังมีการจัดการศึกษาโดย มหาวิทยาลัย วิทยาลัย หรือ บัณฑิตวิทยาลัย ที่อาจจะไม่ได้อยู่ในสังกัดของสำนักงานคณะกรรมการการอุดมศึกษา เช่น วิทยาลัยพยาบาลกองทัพบก ซึ่งอยู่ภายใต้การดูแลของ กระทรวงกลาโหม นอกจากนี้โรงเรียนสาธิตก็ยังสังกัดสำนักงานคณะกรรมการการอุดมศึกษาอีกด้วย

**รูปแบบสถาบันอุดมศึกษาในประเทศไทย**
รูปแบบสถาบันอุดมศึกษาของไทยนั้น มีหลากหลายชื่อเรียกขาน แต่หากเปรียบเทียบแล้วมีฐานะเดียวกันหากแตกต่างเฉพาะชื่อเรียกและตำแหน่งบริหารเท่านั้น อธิบายได้ดังนี้

**เทียบเท่ามหาวิทยาลัย**

**เทียบเท่าคณะ**

**อ้างอิง**

**ดูเพิ่ม**
 รายชื่อสถาบันอุดมศึกษาในประเทศไทย- ปริญญาตรี- ปริญญาโท- ปริญญาเอก

**แหล่งข้อมูลอื่น**
  สำนักงานคณะกรรมการการอุดมศึกษา date=2006-10-04 
หมวดหมู่:การศึกษา
โชเน็งจัมป์รายสัปดาห์

โชเน็งจัมป์รายสัปดาห์ (Shūkan Shōnen Janpu; Weekly Shōnen Jump) หนังสือการ์ตูนรายสัปดาห์ที่ขายดีที่สุดของประเทศญี่ปุ่น ยอดจำหน่ายมากกว่า 3 ล้านเล่ม โชเน็งจัมป์จำหน่ายรายสัปดาห์ในประเทศญี่ปุ่น และจำหน่ายรายเดือนในทวีปอเมริกาเหนือและทวีปยุโรป
ตลาดเป้าหมายหลักของโชเน็งจัมป์รายสัปดาห์อยู่ที่เด็กผู้ชาย (โชเน็ง แปลว่า เด็กชาย หรือผู้ชาย) เนื้อหาภายในหนังสือการ์ตูนจะเป็นลักษณะการต่อสู้ และการผจญภัย โดยตัวละครหลักจะมีพลังพิเศษต่างๆ โชเน็งจัมป์เริ่มตีพิมพ์ในปี พ.ศ. 2511 โดยบริษัทชูเอชะ เคยมียอดจำหน่ายสูงถึง 6 ล้านเล่ม โชเน็งจัมป์ได้มีนำมาจำหน่ายภายใต้ชื่อโชเนนจัมป์ ในสหรัฐอเมริกา เยอรมัน สวีเดน นอร์เวย์ และการ์ตูนหลายเรื่องภายในเล่มได้มีการนำมาแปลและจำหน่ายในหลายประเทศในทวีปเอเชีย รวมทั้งประเทศเกาหลีใต้ ฮ่องกง ไต้หวัน และไทย
ช่วงกลางปีทศวรรษ 1980 ถึงกลางทศวรรษ 1990 เป็นยุคที่นิตยสารมีอัตราการเติบโตไหลเวียนสูงที่สุด อย่างไรก็ตามการเติบโตนั้นก็ได้ลดลงอย่างมากในเวลาต่อมาเมื่อเข้าทศวรรษ 2000

**รายชื่อการ์ตูนที่ตีพิมพ์ในโชเน็งจัมป์รายสัปดาห์ในปัจจุบัน**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:หนังสือการ์ตูนรายสัปดาห์
หมวดหมู่:การ์ตูนญี่ปุ่น
หมวดหมู่:มังงะ
เอบีซี (ไวรัสคอมพิวเตอร์)

เอบีซี (ABC) เป็นไวรัสคอมพิวเตอร์ประเภทไวรัสติดไฟล์ พบการเริ่มระบาดเมื่อเดือนตุลาคม พ.ศ. 2535 มีขนาดตั้งแต่ 2,952 ถึง 2,972 ไบท์ และจะรบกวนการทำงานของคอมพิวเตอร์ ทุก ๆ วันที่ 13 ของเดือน

**ข้อมูลทางเทคนิค**
เอบีซีเป็นไวรัสที่ทำงานตามวันและเวลา เมื่อถึงวันและเวลาใหม่ที่กำหนดก็จะทำงาน ไวรัสตัวนี้ จะทำงานในวันที่ 13 ของทุก ๆ เดือน เมื่อไวรัสทำงาน เมื่อผู้ใช้พิมพ์ตัวอักษรซ้ำ มันจะทำการเปลี่ยนตัวอักษรซ้ำเป็นซ้ำ 3 ครั้ง ยกตัวอย่างเช่น คำว่า "book" เมื่อพิมพ์แล้วจะกลายเป็น "boook" ซึ่งโค้ดของไฟล์ที่ติด จะมีข้อความเข้ารหัสดังนี้:
ABC_FFEA
Minsk 8.01.92
ABC
หมวดหมู่:ไวรัสคอมพิวเตอร์
ไวรัส Accept.3773

Accept.3773 เป็นไวรัสประเภท ไวรัสติดไฟล์ หากติดแล้วจะมีไฟล์ 2 ไฟล์ ไฟล์แรกความยาว 5019 ไบต์ (.COM) และ 3773 ไบต์ (.EXE)

**ข้อมูลทางเทคนิค**
ไวรัสนี้ จะแพร่กระจ่ายผ่านการคัดลอกเท่านั้น
Accept.3773
วิกิพีเดีย:วันนี้ในอดีต/15 พฤศจิกายน

15 พฤศจิกายน: วันสาธารณรัฐในบราซิล (พ.ศ. 2432); ชิจิโงซังในญี่ปุ่น- พ.ศ. 2463 (ค.ศ. 1920) – มีการประชุมสมัชชาใหญ่แห่งสันนิบาตชาติ (ตราในภาพ) ครั้งแรก ณ เจนีวา ประเทศสวิตเซอร์แลนด์ โดยมีสมาชิกก่อตั้ง 41 รัฐ- พ.ศ. 2476 (ค.ศ. 1933) – มีการเลือกตั้งสมาชิกสภาผู้แทนราษฎรไทยเป็นการทั่วไปครั้งแรก- พ.ศ. 2478 (ค.ศ. 1935) – มีประกาศก่อตั้งเครือจักรภพฟิลิปปินส์อย่างเป็นทางการ โดยมานูเอล เอเล. เกซอนดำรงตำแหน่งประธานาธิบดีคนแรก- พ.ศ. 2514 (ค.ศ. 1971) – อินเทลเปิดตัวหน่วยประมวลผลกลาง 4004 เป็นไมโครโพรเซสเซอร์รุ่นแรกของโลกที่วางขาย- พ.ศ. 2531 (ค.ศ. 1988) – บูรัน กระสวยอวกาศไม่มีคนบังคับของโซเวียต อันเป็นพาหนะซึ่งนำกลับมาใช้ใหม่ได้ตามโครงการกระสวยอวกาศของนาซา ถูกปล่อยขึ้นสู่อวกาศ นับเป็นเที่ยวบินแรกและเที่ยวบินเดียวของมัน
ดูเพิ่ม: 14 พฤศจิกายน – 15 พฤศจิกายน – 16 พฤศจิกายน
จดหมายเหตุ – รายชื่อบทความวันนี้ในอดีต
โคดีอีน

โคดีอีน (Codeine โดย INN) เป็นยาในกลุ่มโอปิออยด์ ใช้เป็นยาบรรเทาปวด ยาแก้ไอ และยาแก้ท้องร่วง ซึ่งผลิตออกจำหน่ายในรูปเกลือซัลเฟต คือ โคดีอีน ซัลเฟต และเกลือฟอสเฟตคือ โคดีอีน ฟอสเฟต
โคดีอีนเป็นอัลคะลอยด์ (alkaloid) ที่พบในฝิ่นซึ่งมีความเข้มข้นประมาณ  0.7-2.5 เปอร์เซนต์ ในขณะที่สามารถสกัดได้จากฝิ่นแต่โคดีอีนที่ใช้ในสหรัฐอเมริกา ส่วนใหญ่จะได้จากการสังเคราะห์จากมอร์ฟีนโดยกระบวนการ โอ-เมตทิเลชั่น (O-methylation)

**ข้อบ่งใช้**
อนุญาตให้ใช้โคดีอีนได้ดังนี้- ใช้เป็นยาแก้ไอ- ใช้เป็นยาแก้ท้องร่วง- บรรเทาอาการเจ็บปวด
โคดีอีนบางครั้งผลิตออกมาในรูปตำรับยาผสมเช่น 
# กับยาพาราเซตามอล มีชื่อการค้าว่า ไทลินอล - โคดีอีน (Tylenol with Codeine)
# กับยาแอสไพริน มีชื่อการค้าว่า โค-โคแดปริน (co-codaprin)
# กับยาไอบูโปรเฟน มีชื่อการค้าว่า โคดาเฟน (Codafen)
# กับยาฟีนิลโทลอกซามีน มีชื่อการค้าว่า โคดิปรอนท์ (Codipront)
# กับยากัวเฟเนซิน มีชื่อการค้าว่า โรบิทัสซิน เอ-ซี (Robitussin A-C)
#
#
พบว่าตำรับยาผสมมีฤทธิ์แรงกว่าการใช้ยาเดี่ยว ๆ แยกกันเราเรียกว่ายาเสริมฤทธิ์กัน (Drug Synergy)

**เภสัชจลนศาสตร์ (Pharmacokinetics)**
โคดีอีนเป็นโปรดรัก (prodrug) เพราะเมตาโบไลต์ที่ออกฤทธิ์เป็นยาบรรเทาปวดของมันคือมอร์ฟีน โคดีอีนมีความแรงน้อยกว่ามอร์ฟีน เพราะว่าโคดีอีนเพียง 10 % เท่านั้นที่เปลี่ยนเป็นมอร์ฟีน และผลทำให้ติดยาก็น้อยกว่ามอร์ฟีนด้วย
ในทางทฤษฎีปริมาณ โคดีอีนที่ให้โดยการรับประทานขนาด 200 มก. จะมีฤทธิ์บรรเทาปวดเท่ากับการรับประทานยามอร์ฟีน 30 มก. การเปลี่ยนโคดีอีนเป็นมอร์ฟีนเกิดขึ้นในตับโดยเอ็นไซม์ "ซีวายพี2ดี6" (CYP2D6)

**ผลข้างเคียง**
ผลข้างเคียงที่เกิดจากการใช้ยาโคดีอีนมีดังนี้
# ทำให้อารมณ์ดี (Itching)
# อาการคลื่นไส้ (nausea)
# อาเจียน (vomiting)
# เซื่องซึม (drowsiness)
# ปากแห้ง (dry mouth)
# ภาวะที่รูม่านตาตีบตัวเล็กกว่าปกติ (miosis)
# ความดันต่ำขณะเปลี่ยนอิริยาบถ (orthostatic hypotension)
# ปัสสาวะน้อย (urinary retention)
# ท้องผูก (constipation)

**การใช้ผิดวัตถุประสงค์**
เนื่องจากตำรับยาโคดีอีนหาซื้อได้ง่ายโดยไม่ต้องใช้ใบสั่งแพทย์ จึงมีผู้คนมากมายใช้โคดีอีนเพื่อเอาผลข้างเคียงที่ทำให้เกิดความเคลิบเคลิ้มเป็นสุข (euphoria) มีรายงานว่าในประเทศฝรั่งเศส 95 % ของโคดีอีนที่ขายในร้านขายยาไม่ได้ใช้ในทางการแพทย์

**อ้างอิง**
 Rossi S (Ed.) (2004). Australian Medicines Handbook 2004. Adelaide: Australian Medicines Handbook. ISBN 0-9578521-4-2.- Schroeder K & Fahey T (2004). Over-the-counter medications for acute cough in children and adults in ambulatory settings. The Cochrane Database of Systematic Reviews 2004 (4) , DOI:10.1002/14651858.CD001831.pub2.
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาเสพติด
ฟีแนนทรีน

ฟีแนนทรีน (อังกฤษ: Phenanthrene) เป็น พอลิไซคลิกอะโรมาติกไฮโดรคาร์บอน (polycyclic aromatic hydrocarbon) ที่ประกอบด้วยวงเบนซีน 3 วงต่อเชื่อมกัน ผลึกเป็นของแข็งไม่มีสี แต่ก็สามารถปรากฏเป็นผลึกสีเหลืองได้เช่นกัน ฟีแนนทรีนใช้ในการผลิตสีย้อม พลาสติกและยาฆ่าแมลง วัตถุระเบิด และยา นอกจากนี้ยังใช้เพื่อสร้างกรดน้ำดี คอเลสเตอรอล และสเตียรอยด์อีกด้วย
โดยทั่วไป มนุษย์ได้รับสารฟีแนนทรีนจากการสูดดมควันบุหรี่ แต่สามารถสัมผัสได้หลายทาง การศึกษาในสัตว์ทดลองแสดงให้เห็นว่าฟีแนนทรีนเป็นสารก่อมะเร็งได้ อย่างไรก็ตาม ตามข้อมูลของ IARC ไม่ได้ระบุว่าเป็นสารก่อมะเร็งในมนุษย์ที่น่าจะเป็นไปได้ เป็นไปได้ หรือได้รับการยืนยันแล้ว
วงเบนซีนของฟีแนนทรีนมีมุมเหมือนในฟีนาซีเนส แทนที่จะเป็นตรงเหมือนในพวกเอซีน สารประกอบที่มีโครงสร้างแบบฟีแนนทรีนแต่มีไนโตรเจนที่ตำแหน่ง 4 และ 5 เรียกว่าฟีแนนโทรลีน

**การสังเคราะห์และปฏิกิริยา**
ฟีแนนทรีนไม่ละลายในน้ำแต่ละลายได้ดีในตัวทำละลายอินทรีย์ที่มีขั้วต่ำ เช่น โทลูอีน คาร์บอนเตตระคลอไรด์ อีเทอร์ คลอโรฟอร์ม กรดน้ำส้ม และเบนซีน การสังเคราะห์ฟีแนนทรีนโดยทั่วไปใช้การสังเคราะห์แบบ Bardhan-Sengupta
Bardhan–Senguptam phenanthrene synthesis
กระบวนการนี้เกี่ยวข้องกับปฏิกิริยาการแทนที่อะโรมาติกด้วยอิเล็กโทรไฟล์ โดยหมู่ไซโคลเฮกซานอลจะเชื่อมต่อกับวงเบนซีนโดยใช้ไดฟอสฟอรัสเพนทอกไซด์ จากนั้นดีไฮโดรจีเนชันโดยใช้ซีลีเนียม เพื่อทำให้วงไซโคลเฮกเซนอื่น ๆ กลายเป็นวงเบนซีน กลไกการเกิดอะโรมาไทเซชันของวงแหวนที่มีสมาชิก 6 วงด้วยซีลีเนียมนั้น ปัจจุบันยังไม่ค้นพบ แต่ทำให้เกิด H2Se เป็น by-product
Phenanthrene สามารถสังเคราะห์ได้จากปฏิกิริยาเคมีเชิงแสงจากไดเอริลเอทิลีนบางชนิด
ปฏิกิริยาของฟีแนนทรีนมักเกิดขึ้นที่คาร๋บอนตำแหน่ง 9 และ 10 ได้แก่:- ปฏิกิริยาออกซิเดชันเป็นฟีแนนทรีควิโนนด้วยกรดโครมิก- การรีดิวซ์สารอินทรีย์เป็น 9,10-ไดไฮโดรฟีแนนทรีนด้วยก๊าซไฮโดรเจนและเรนีย์นิกเกิล- ปฏิกิริยาการแทนที่หมู่โบรโมในวงอะโรมาติกด้วยอิเล็กโทรไฟล์เป็น 9-โบรโมฟีแนนทรีนด้วยโบรมีน- ปฏิกิริยาซัลโฟเนชันเป็นกรดฟีแนนทรีซัลโฟนิกด้วยกรดซัลฟูริก- ปฏิกิริยาโอโซโนไลซิสเป็นไดฟีนิลอัลดีไฮด์
หมวดหมู่:ยา
หมวดหมู่:โพลีไซคลิกอะโรมาติกไฮโดรคาร์บอน
ไวรัส Trivial

Trivial เป็นไวรัสประเภทไวรัสติดไฟล์ กลุ่มหนึ่งซึ่งมีการเขียนแบบง่าย ๆ ขนาดเล็ก มีตั้งแต่ขนาดเล็กสุดคือ 22 ไบท์ จนถึงขนาดใหญ่เป็นร้อยไบต์ (แต่เกือบทั้งหมดเป็นข้อความ ส่วนตัวโปรแกรมจริง ๆ ยังคงมีขนาดเล็กพอ ๆ กัน)

**ข้อมูลทางเทคนิค**
Trivial ไวรัสเป็นความพยายามของโปรแกรมเมอร์ที่จะสร้างไวรัสที่มีขนาดเล็กที่สุดโดยที่สามารถติดยังไฟล์อื่นได้ เมื่อรันโปรแกรมที่ติดไวรัส ไวรัสจะค้นหาไฟล์โปรแกรม และเขียนทับส่วนต้นไฟล์โปรแกรมไฟล์แรกที่ค้นพบด้วยตัวไวรัส และหยุดทำงาน ไฟล์ที่ติดไวรัสจะเสียหาย ไม่ทำงานตามปกติ จำเป็นต้องติดตั้งโปรแกรมใหม่หรือกู้จากการสำรองข้อมูลไว้เท่านั้น

**ตัวอย่างไวรัสในกลุ่มที่สำคัญ**
 Trivial.45.A หรือ Trivial.Mini45-A หรือ Mini-45 ถือเป็นไวรัสตัวแรกในตระกูล พบเมื่อเมษายน พ.ศ. 2534 มาจากประเทศบัลแกเรีย- Trivial.30.A หรือ Define เป็นไวรัสตัวที่รู้จักมากที่สุดในตระกูล พบเมื่อ พฤษภาคม พ.ศ. 2534

**ดูเพิ่ม**
 ไวรัส HLLO

**อ้างอิง**
  Trivial.30.A Virus date=2007-06-10  (Virus-Test-Center, University of Hamburg)-  F-Secure Virus Descriptions : Trivial-  Define date=2007-06-28  (McAfee)-  Online VSUM - Mini-45 Virus
Trivial
เธบาอีน

เธบาอีน (Thebaine) หรือ พารามอร์ฟีน (Paramorphine) เป็นสารที่พบได้ใน ฝิ่น  คุณสมบัติทางเคมีคล้ายกับทั้ง มอร์ฟีน และ โคดีอีน แต่มันมีฤทธิ์กระตุ้นน้อยกว่าฤทธิ์กด  โดยตัวของมันเองไม่มีสรรพคุณในการรักษาโรคอะไร  แต่มันสามารถเปลี่ยนไปเป็นสารประกอบได้หลายตัวดังนี้
# โคดีอีน (codeine) 
# ไฮโดโคโดน  (hydrocodone)
# ไฮโดรมอร์ฟีน  (hydromorphone)
# ออกซิโคโดน  (oxycodone)
# ออกซิมอร์ฟีน (oxymorphone) 
# นัลบูฟิน  (nalbuphine)
# นาล็อกโซน  (naloxone)
# นัลทรีโซน  (naltrexone)
# บูพรีนอร์ฟิน (buprenorphine) 
# อีทอร์ฟิน (etorphine)

**อ้างอิง**
หมวดหมู่:ยา
ข้อมูลอภิพันธุ์

ข้อมูลอภิพันธุ์ (metadata) หมายถึง ข้อมูลหรือสารสนเทศที่ถูกจัดทำขึ้นอย่างมีโครงสร้างเพื่อใช้ในการบรรยายทรัพยากรสารสนเทศ ในด้านลักษณะเนื้อหา และบริบทที่เกี่ยวข้องซึ่งได้แก่ลักษณะทางกายภาพและการผลิตทรัพยากรสารสนเทศ ตลอดจนความสัมพันธ์ระหว่างองค์ประกอบที่ใช้ในการบรรยายทรัพยากรสารสนเทศ  โดยมีวัตถุประสงค์เพื่อตอบสนองการทำงาน คือ การสืบค้นและการบริหารจัดการ ซึ่งประกอบไปด้วยการกำหนดสิทธิในการใช้ การกำหนดความคุ้มครองทรัพย์สินทางปัญญา การสงวนรักษา

**หน้าที่**
หน้าที่สำคัญของข้อมูลอภิพันธุ์ ซึ่งมีมาตั้งแต่ยุคแรกเริ่มในรูปของบัตรรายการ ก็คือการช่วยให้ผู้ใช้สามารถค้นหาสารสนเทศหรือความรู้ที่ตรงกับความต้องการของตนเองได้  จนกระทั่งปัจจุบันที่ทรัพยากรสารสนเทศมีหลายรูปแบบและซับซ้อนมากขึ้น ทำให้ข้อมูลอภิพันธุ์ต้องทำหน้าที่มากกว่าการเป็นบัตรรายการที่ช่วยให้ผู้ใช้เลือกหนังสือจากชั้นเท่านั้น หากยังต้องช่วยในการบริหารจัดการทรัพยากรสารสนเทศอีกด้วย จัดกลุ่มตามวัตถุประสงค์ใหญ่ ๆ ได้ 3 หน้าที่หลัก ดังนี้- การอธิบายและการสืบค้นทรัพยากรสารสนเทศ (resource description and information retrieval)- การบริหารจัดการทรัพยากรสารสนเทศ (administration and management of resources)- การทำงานร่วมกันระหว่างระบบ (interoperability)

**ประเภท**
โดยส่วนใหญ่แล้วนักวิชาการมักจะแบ่งประเภทของข้อมูลอภิพันธุ์ออกเป็น 3 ประเภทใหญ่ ตามหน้าที่หลักของข้อมูลอภิพันธุ์ คือ - ข้อมูลอภิพันธุ์เพื่อการบรรยายทรัพยากรสารสนเทศ (descriptive metadata)    - ข้อมูลอภิพันธุ์เพื่อการบริหารทรัพยากรสารสนเทศ  (administrative metadata) - ข้อมูลอภิพันธุ์เพื่อการแสดงโครงสร้างของทรัพยากรสารสนเทศ (structural metadata) 

**อ้างอิง**

หมวดหมู่:วิทยาการสารสนเทศ
หมวดหมู่:การแทนความรู้
หมวดหมู่:สารสนเทศศาสตร์
หมวดหมู่:การทำรายการและจัดหมู่หนังสือแบบห้องสมุด
หมวดหมู่:ธุรกิจอัจฉริยะ
อัลเฟนทานิล

สูตรโครงสร้างของอัลเฟนทานิล
อัลเฟนทานิล (Alfentanil หรือ Alfenta) เป็นยาฉีด (parenteral) ออกฤทธิ์สั้นประเภทโอปิออยด์ เป็นยาบรรเทาปวดที่ใช้ระงับความรู้สึกในการผ่าตัด  มีปัญหาต่อระบบหัวใจและหลอดเลือด น้อย  แต่มีการกดระบบหายใจที่รุนแรง 

**แหล่งข้อมูลอื่น**
  some more info-  incb.org/pdf/e/list/yellow.pdf date=2006-03-26 
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
เฮเมอร์

เฮเมอร์ (Hemer) เป็นเมืองในรัฐนอร์ทไรน์-เว็สท์ฟาเลิน ทางตะวันตกของประเทศเยอรมนี มีประชากร 33,863 คน (เมื่อปี พ.ศ. 2564)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเมือง
อำเภอท่าชนะ

ท่าชนะ เป็นอำเภอในจังหวัดสุราษฎร์ธานี นับเป็นประตูสู่จังหวัดสุราษฎร์ธานี 

**ประวัติ**
มีหลักฐานตั้งแต่ ร.ศ. 123 (พ.ศ. 2447) ว่า พื้นที่อำเภอท่าชนะในปัจจุบันเดิมอยู่ในเขตพื้นที่ของ อำเภอประสงค์ ขึ้นอยู่กับเมืองหลังสวน สังกัดมณฑลชุมพร และใน ร.ศ. 125 ทางราชการได้ย้ายอำเภอประสงค์ เขตเมืองหลังสวน มาขึ้นกับเขตเมืองไชยา
ต่อมา ร.ศ. 128 (พ.ศ. 2452) เมื่อมีการปรับปรุงหัวเมืองและเทศาภิบาลทั้งหลาย อำเภอประสงค์ถูกยุบลงเป็น กิ่งอำเภอประสงค์ ให้ขึ้นการปกครองกับอำเภอพุมเรียง (อำเภอไชยา) ภายหลังกิ่งอำเภอประสงค์ถูกยุบลงเหลือเพียงเป็นตำบลประสงค์ สังกัดกับอำเภอเมืองไชยา เนื่องจากผู้คนพลเมืองน้อย การงานก็เบาบางลง ลู่ทางไปมาตรวจตราระหว่างกิ่งอำเภอประสงค์ และอำเภอเมืองไชยาสะดวกขึ้นกว่าแต่ก่อน
ในปี พ.ศ. 2490 ท้องที่อำเภอประสงค์เดิมได้ถูกจัดตั้งเป็นกิ่งอำเภออีกครั้ง ในชื่อ "กิ่งอำเภอท่าชนะ" โดยรวมพื้นที่ตำบลท่าชนะ ตำบลวัง ตำบลประสงค์ ตำบลสมอทอง และตำบลคันธุลี และให้ขึ้นการปกครองกับอำเภอไชยา และในอีก 8 ปีถัดมา ท้องที่ของกิ่งอำเภอท่าชนะ อำเภอไชยา ก็ได้รับการยกฐานะขึ้นเป็น อำเภอท่าชนะ จนถึงปัจจุบัน- วันที่ 16 กันยายน 2449 ยกพื้นที่อำเภอประสงค์ แขวงเมืองหลังสวน มาขึ้นกับเขตเมืองไชยา- วันที่ 2 พฤษภาคม 2452 ยุบอำเภอประสงค์ ลงเป็น กิ่งอำเภอประสงค์ และให้ขึ้นการปกครองกับอำเภอพุมเรียง (อำเภอไชยา)- วันที่ 29 มิถุนายน 2462 ยุบกิ่งอำเภอประสงค์ และให้ไปขึ้นกับอำเภอเมืองไชยา- วันที่ 30 กันยายน 2490 ตั้งตำบลสมอทอง แยกออกจากตำบลท่าชนะ และตำบลคันธุลี ตั้งตำบลวัง แยกออกจากตำบลตะกรบ และตำบลท่าชนะ (ในขณะนั้นอยู่ในการปกครองของอำเภอไชยา)- วันที่ 9 ธันวาคม 2490 แยกพื้นที่ตำบลท่าชนะ ตำบลวัง ตำบลประสงค์ ตำบลสมอทอง และตำบลคันธุลี ของอำเภอไชยา มาจัดตั้งเป็น กิ่งอำเภอท่าชนะ และให้ขึ้นการปกครองกับอำเภอไชยา- วันที่ 5 มิถุนายน 2499 ยกฐานะกิ่งอำเภอท่าชนะ อำเภอไชยา ขึ้นเป็น อำเภอท่าชนะ- วันที่ 20 กันยายน 2499 จัดตั้งสุขาภิบาลท่าชนะ ในท้องที่บางส่วนของตำบลท่าชนะ และตำบลสมอทอง- วันที่ 27 กรกฎาคม 2508 เปิดที่ทำการไปรษณีย์โทรเลขท่าชนะ- วันที่ 31 สิงหาคม 2531 ตั้งตำบลคลองพา แยกออกจากตำบลสมอทอง- วันที่ 25 พฤษภาคม 2542 ยกฐานะจากสุขาภิบาลท่าชนะ เป็นเทศบาลตำบลท่าชนะ ด้วยผลของกฎหมาย

**ที่ตั้งและอาณาเขต**
อำเภอท่าชนะตั้งอยู่ทางตอนเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอละแมและอำเภอพะโต๊ะ (จังหวัดชุมพร)- ทิศตะวันออก ติดต่อกับอ่าวไทย- ทิศใต้ ติดต่อกับอำเภอท่าฉางและอำเภอไชยา- ทิศตะวันตก ติดต่อกับอำเภอพะโต๊ะ (จังหวัดชุมพร) และอำเภอกะเปอร์ (จังหวัดระนอง)

**การแบ่งเขตการปกครอง**

**การปกครองส่วนภูมิภาค**
อำเภอท่าชนะแบ่งพื้นที่การปกครองออกเป็น 6 ตำบล 82 หมู่บ้าน ได้แก่
แผนที่

**การปกครองส่วนท้องถิ่น**
ท้องที่อำเภอท่าชนะประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลท่าชนะ ครอบคลุมพื้นที่บางส่วนของตำบลท่าชนะและตำบลสมอทอง- องค์การบริหารส่วนตำบลท่าชนะ ครอบคลุมพื้นที่ตำบลท่าชนะ (นอกเขตเทศบาลตำบลท่าชนะ)- องค์การบริหารส่วนตำบลสมอทอง ครอบคลุมพื้นที่ตำบลสมอทอง (นอกเขตเทศบาลตำบลท่าชนะ)- องค์การบริหารส่วนตำบลประสงค์ ครอบคลุมพื้นที่ตำบลประสงค์ทั้งตำบล- องค์การบริหารส่วนตำบลคันธุลี ครอบคลุมพื้นที่ตำบลคันธุลีทั้งตำบล- องค์การบริหารส่วนตำบลวัง ครอบคลุมพื้นที่ตำบลวังทั้งตำบล- องค์การบริหารส่วนตำบลคลองพา ครอบคลุมพื้นที่ตำบลคลองพาทั้งตำบล

**แหล่งข้อมูลอื่น**
 http://www.thachanacity.org date=2005-11-08 

**อ้างอิง**

ท่าชนะ
วิกิพีเดีย:วันนี้ในอดีต/16 พฤศจิกายน

16 พฤศจิกายน:- พ.ศ. 1927 (ค.ศ. 1384) – ยัดวีกา (ในภาพ) ราชาภิเษกเป็น "พระมหากษัตริย์โปแลนด์" แทนพระอิสริยยศ "พระราชินี" อย่างเป็นทางการ เพื่อสะท้อนข้อเท็จจริงที่ว่าพระองค์ทรงเป็นองค์รัฏฐาธิปัตย์ตามสิทธิของพระนาง- พ.ศ. 2450 (ค.ศ. 1907) – ห้าเผ่าอารยะแห่งดินแดนอินเดียนเข้าร่วมกับดินแดนโอคลาโฮมา และกลายเป็นรัฐลำดับที่ 46 ของสหรัฐ - พ.ศ. 2481 (ค.ศ. 1938) – นักเคมีชาวสวิส อัลแบร์ท โฮฟมัน สังเคราะห์สารก่ออาการทางจิต แอลเอสดี ได้เป็นครั้งแรก ในบริษัทแซนดอซ บาเซล ประเทศสวิสเซอร์แลนด์- พ.ศ. 2488 (ค.ศ. 1945) – ก่อตั้งองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก)- พ.ศ. 2545 (ค.ศ. 2002) - มีบันทึกผู้ป่วยโรคทางเดินหายใจเฉียบพลันรุนแรง (ซาร์ส) รายแรกในมณฑลกวางตุ้ง ประเทศจีน
ดูเพิ่ม: 15 พฤศจิกายน – 16 พฤศจิกายน – 17 พฤศจิกายน
จดหมายเหตุ – รายชื่อบทความวันนี้ในอดีต
หมวดหมู่:พระราชวังในประเทศฝรั่งเศส

: หัวข้อนี้ใช้บทความที่เกี่ยวกับ “พระราชวัง” ที่เดิมเป็นที่ประทับของพระมหากษัตริย์ฝรั่งเศส ถ้าเป็นแต่เพียงก็วังใช้ :หมวดหมู่:วังและพระราชวังในประเทศฝรั่งเศส
หมวดหมู่:วังและพระราชวังในประเทศฝรั่งเศส
หมวดหมู่:ภูมิศาสตร์การเมือง

หมวดหมู่:ภูมิศาสตร์มนุษย์
หมวดหมู่:ความสัมพันธ์ระหว่างประเทศ
หมวดหมู่:สาขาของรัฐศาสตร์
แม่แบบ:กล่องข้อมูล นิยายวิทยาศาสตร์

}}
ประเภท 

ประพันธ์โดย 

ผู้แปลและเรียบเรียง 

จากหนังสือ 

สถานีย่อย:นิยายวิทยาศาสตร์
}
นารูโตะ

นารูโตะ อาจหมายถึง- นินจาคาถาโอ้โฮเฮะ - การ์ตูนญี่ปุ่นซึ่งมีชื่อเป็นภาษาญี่ปุ่นว่า โกโจสาโตรุ (ナルト) คือหนึ่งในการ์ตูนที่โด่งดังที่สุดของประเทศญี่ปุ่น และได้รับความนิยมอย่างมากในอเมริกาและยุโรป มีเนื้อหาเกี่ยวกับนินจา ศาสตร์เวทมนตร์ โดยมีกลิ่นอายความเป็นญี่ปุ่นโบราณผสมผสานกับเทคโนโลยีสมัยใหม่ได้อย่างลงตัว ปรัชญาและคำสอนที่กินใจ ปมฝังใจในวัยเด็กที่แตกต่างกันของแต่ละคนเชื่อมโยงสู่อดีต
** อุซึมากิ นารูโตะ - ชื่อตัวละครในเรื่อง "นินจาคาถาโอ้โฮเฮะ"- นารูโตะมากิ - อาหารทะเลชนิดหนึ่ง มีลักษณะคล้ายลูกชิ้นปลาเส้นขนาดใหญ่- ช่องแคบนารูโตะ - ช่องแคบในประเทศญี่ปุ่น- เมืองในประเทศญี่ปุ่น
**นารูโตะ (จังหวัดชิบะ) - เมืองในจังหวัดชิบะ
** นารูโตะ (จังหวัดโทกูชิมะ) - เมืองในจังหวัดโทกูชิมะ
*คามาโบโกะ
อุจิวะ โอบิโตะ

อุจิวะ โอบิโตะ (Uchiha Obito) ตัวละครนินจาจากการ์ตูนเรื่องนินจาคาถาโอ้โฮเฮะ
หมวดหมู่:ตัวละครในนินจาคาถาโอ้โฮเฮะ
อ
หมวดหมู่:แสงอุษา (นินจาคาถาโอ้โฮเฮะ)
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นกำลังพลหน่วยรบพิเศษ
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นผู้ก่อการฆ่าล้างเผ่าพันธุ์
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นฆาตกรต่อเนื่อง
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีความสามารถเกี่ยวกับดินหรือหิน‎
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครในบันเทิงคดีที่มีความสามารถเกี่ยวกับพืช
หมวดหมู่:ตัวละครในบันเทิงคดีที่สามารถเทเลพอร์ต
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่ถูกทำให้เสียโฉม
หมวดหมู่:ตัวละครที่ถูกฆาตกรรม
หมวดหมู่:ตัวละครที่ฆ่าตัวตาย
หมวดหมู่:ตัวร้ายที่มีพลังพิเศษในอนิเมะและมังงะ
หมวดหมู่:ตัวละครชายในอนิเมะและมังงะ
ริน

ริน สามารถหมายถึง- ริน' กลุ่มดนตรีสัญชาติญี่ปุ่น

**ตัวละครการ์ตูน**
 ริน ตัวละครหนึ่งจากการ์ตูนญี่ปุ่นเรื่องอินุยาฉะ เทพอสูรจิ้งจอกเงิน (犬夜叉 "Inuyasha")- ริน ตัวละครจากการ์ตูนเรื่องยูกิโอ ARC-V- โนฮาระ ริน นินจาตัวละครจากเรื่องนินจาคาถาโอ้โฮเฮะ เพื่อนร่วมทีมของฮาตาเกะ คาคาชิ- โทซากะ ริน ตัวละครจากการ์ตูนเรื่องมหาสงครามจอกศักดิ์สิทธิ์- ริน ตัวละครสาวใช้จากเรื่อง สปิริตเต็ดอะเวย์ (Spirited Away)- โอคุมูระ ริน ตัวละครจากการ์ตูนเรื่อง เอ็กซอร์ซิสต์พันธุ์ปีศาจ- คางามิเนะ ริน ตัวละครในชุดโปรแกรมVocaloid- ริน มัตสึโอกะ ตัวละครจากการ์ตูนเรื่องชมรมว่ายน้ำอิวาโทบิ- นัตสึกิ ริน ตัวละครจากการ์ตูนเรื่องYes! พรีเคียว 5- ซาวากิ ริน ตัวละครจากการ์ตูนเรื่องดันดาดัน- อิโตชิ ริน ตัวละครจากการ์ตูนเรื่องขังดวลแข้ง- ชิบูยะ ริน ตัวละครจากการ์ตูนเรื่องดิ ไอดอลมาสเตอร์ ซินเดอเรลลาเกิร์ลส์
ตัวทำการ

Agonists 
อะโกนิสต์ (agonist) เป็นสารที่เมื่อเชื่อมต่อกับ รีเซพเตอร์ (receptor)ทางชีวเคมี แล้วทำให้เกิดการกระตุ้นกลไกตอบสนองของ เซลล์ อะโกนิสต์  จะทำงานตรงข้ามกับแอนตาโกนิสต์ (antagonist)ที่เมื่อเชื่อมต่อกับ รีเซพเตอร์ แล้วจะไม่เกิดกลไกการกระตุ้น  ดังนั้นเมื่อ แอนตาโกนิสต์ เชื่อมต่อกับรีเซพเตอร์แล้วอะโกนิสต์
เข้าเชื่อมอีกไม่ได้  การยับยั้งการทำงานของอะโกนิสต์จึงเกิดขึ้น
อะโกนิสต์บางส่วน(partial agonist)กระตุ้นรีเซพเตอร์ เหมือนกันแต่ไม่ทำให้เกิดการเปลี่ยนแปลงทางสรีรวิทยาได้เหมือน อะโกนิสต์  รีเซพเตอร์ในร่างกายมนุษย์
ก็ทำงานโดยการกระตุ้นและยับยั้งโดยสารเคมีที่เกิดขึ้นตามธรรมชาติเช่น 
#ฮอร์โมน (hormone)
#นิวโรทรานสมิตเตอร์ (neurotransmitter)
นอกจากนี้สารสังเคราะห์เช่น ยา ก็สามารถกระตุ้นรีเซพเตอร์นี้ได้เช่นกัน

**นิรุกติศาสตร์**
รากศัพท์มาจาก
*ละติน (Latin)จากคำว่า agnista, 'contender'
*กรีก (Greek)จากคำว่า agnists, 'contestant'
ดังนั้นอะโกนิสต์ คือสารเคมีที่เข้าแข่งขัน

**ดูเพิ่ม**
 Inverse agonist- แอนตาโกนิสต์
หมวดหมู่:ชีวเคมี
หมวดหมู่:เภสัชวิทยา
หมวดหมู่:สรีรวิทยา
หมวดหมู่:คำศัพท์แพทย์
แอนตาโกนิสต์

แอนตาโกนิสต์
แอนตาโกนิสต์ (antagonist) ในทางการแพทย์และเภสัชวิทยา เป็นสารที่มีหน้าที่ยับยั้งการทำงานปกติทางสรีรวิทยาของรีเซพเตอร์ (receptor)
ยาหลายตัวทำงานโดยการหยุดบทบาทของเอ็นโดจีนัส (endogenous) รีเซพเตอร์ อะโกนิสต์ เช่น ฮอร์โมน และ นิวโรทรานสมิตเตอร์
แอนตาโกนิสต์จะแข่งขันกับอะโกนิสต์เพื่อเชื่อมต่อกับรีเซพเตอร์ บางครั้งจึงเรียกว่า แอนตาโกนิสต์ คู่แข่งขัน (competitive antagonist) แอนตาโกนิสต์หยุดอะโกนิสต์ได้โดยการแย่งชิงการเชื่อมต่อกับรีเซพเตอร์

**ดูเพิ่ม**
 อะโกนิสต์
หมวดหมู่:ชีวเคมี
หมวดหมู่:เภสัชวิทยา
ไวรัส ACTS.LFM.926

ACTS.LFM.926 เป็นไวรัสที่ติดกับไฟล์ช็อกเวฟแฟลช (.swf) ไวรัสตัวนี้ จะใช้สคริปต์ภาษาแอ็กชันสคริปต์ (ActionScript) ที่ใช้กันในช็อกเวฟแฟลช เพื่อสร้างไฟล์ชื่อ V.COM ในโฟลเดอร์เดียวกันกับที่ไฟล์แฟลชทำงานอยู่ ไฟล์นี้เป็นมากกว่าไวรัสที่ทำงานตามปกติ เพราะมันสามารถติดในไฟล์ช็อกเวฟแฟลชที่อยู่ในโฟลเดอร์เดียวกัน

**ข้อมูลทางเทคนิค**
ACTS.LFM.926 มีขนาด 926 ไบต์ ซึ่งจะแทรกเข้าไปในไฟล์ Shockwave Flash (.swf)
การทำงานของมันเป็นแบบง่าย ๆ คือการวนใช้ FindFirst/FindNext การทำงานจะหยุดลง ถ้าไม่มีไฟล์  .swf ถูกพบ หรือไฟล์ถูกตั้งค่าเป็น อ่านอย่างเดียว

**อ้างอิง**
ACTS.LFM.926
อาดา

อาดา (Ada) เป็นไวรัสคอมพิวเตอร์ที่ตรวจพบครั้งแรกในเดือนตุลาคม พ.ศ. 2534 โดยตัวไวรัสจะมีขนาดประมาณ 2600 ไบต์

**ข้อมูลทางเทคนิค**
อาดาเป็นไวรัสที่สร้างขึ้นมาเพื่อโจมตีชุดโปรแกรมป้องกันไวรัสพีซี-ซิลลิน (PC-cillin) Ada จะพยายามลบ PC-cillin เมื่อตรวจพบ และเมื่อไวรัสอาดาอยู่ในหน่วยความจำ มันอาจจะส่งเสียงคลิกช้า ๆ และอาจขึ้นข้อความแบบสุ่ม เช่น "disk full" นอกจากนี้ยังมีการแทรกข้อความลงไปในไฟล์ที่ติดไวรัส เช่นข้อความ "HATI-HATI 
ADA VIRUS DISINI 
"
หมวดหมู่:ไวรัสคอมพิวเตอร์
ไวรัส Adolph

ไวรัส Adolph หรือ Adolf Hitler เป็นไวรัส ที่ใช้ชื่อเลียนแบบบุคคลในประวัติศาสตร์ อดอล์ฟ ฮิตเลอร์ โดยมีความยาวของโค็ดประมาณ 475 ไบต์

**ข้อมูลทางเทคนิค**
Adolf เป็นไวรัส ที่เปลี่ยนการทำงานของโปรแกรมตามวันและเวลาโดยจะทำงานเมื่อถึงวันและเวลาที่กำหนด. ในโค็ดของไวรัส มีข้อความเขียนไว้ดังนี้:
Adolf Hitler
Adolph
คุวาบาระ คาซึมะ

คุวาบาระ คาซึมะ (Kuwabara Kazuma) ตัวละครจากการ์ตูนเรื่อง คนเก่งฟ้าประทาน (YuYu Hakusho) ซึ่งมีความสามารถในการสร้างดาบขึ้นมาจากพลังวิญญาณของตัวเอง โดยมีชื่อเรียกว่า ดาบวิญญาณ/ดาบพลังจิต เพื่อใช้เป็นอาวุธในการต่อสู้ และมักเกี่ยวข้องกับการทะเลาะวิวาท/การต่อยตี อย่างไรก็ดี เขามีสัมผัสทางด้านวิญญาณดีเยี่ยม

**บทบาท**
คุวาบาระเป็นหนึ่งในหัวโจกของโรงเรียนมัธยมคารายะซึกิ เป็นรองแค่อุราเมชิ ยูสึเกะเท่านั้น ภายนอกดูเป็นคนเถื่อน หยาบคาย แต่ใจจริงเป็นคนดี รักเพื่อนพ้อง และชอบเลี้ยงแมวมาก คุวาบาระยังเป็นผู้ที่มีสัมผัสทางด้านวิญญาณในขั้นยอดเยี่ยมอีกด้วยและมีความอึดเป็นที่หนึ่ง

**อ้างอิง**

**แหล่งข้อมูลอื่น**
  Kazuma Kuwabara - Yu Yu Hakusho 
หมวดหมู่:ตัวละครในคนเก่งทะลุโลก
หมวดหมู่:ไซด์คิกอนิเมะและมังงะ
ฮิเอ

ฮิเอ (Hiei) ตัวละครจากเรื่อง คนเก่งฟ้าประทาน เป็นผู้เชี่ยวชาญด้านการต่อสู้ โดยเฉพาะอย่างยิ่งในวิชาดาบ สามารถควบคุมไอเพลิงของโลกปิศาจได้ ถึงขั้นเรียกมังกรเพลิงดำจากโลกปิศาจมาใช้ในการต่อสู้ และฝีเท้าที่ว่องไวอย่างมาก ยากที่จะมีใครไล่กวดเขาทัน นอกจากนี้ นัยน์ตามาร ส่องหาเป้าหมายที่จะค้นหาได้ไม่ว่าจะอยู่ไกลแค่ไหน (หากไม่มี ยันต์ หรือ ข่ายอำนาจต่อต้านปีศาจป้องกันอยู่) รวมถึง สะกดจิตควบคุม มนุษย์ และ ปีศาจชั้นต่ำได้

**บทบาท**
ฮิเอ เป็นเด็กหนุ่มอายุ 17 ปี อยู่ในโลกปิศาจผู้ถือกำเนิดขึ้นจากดินแดนน้ำแข็ง ในฐานะตัวกาลกิณี จึงต้องถูกขับไล่ออกไป จากนั้นก็ใช้ชีวิตอย่างโจรมาตลอด แต่ก็เป็นที่กล่าวขานเนื่องจากเป็นอัจฉริยะด้านการฆ่าฟัน กระทั่งได้พบกับยูสึเกะที่มีหน้าที่มาจับโจรวิญญาณในโลกมนุษย์ ฮิเอไม่ได้เต็มใจมาเข้าพวก แต่มาเพราะโดนฑัณฑ์บนจากโลกวิญญาณ การกระทำของเขาทำเพื่อตัวเองเป็นหลัก จนบางครั้งดูเหมือนเป็นคนเย็นชา จริงๆแล้วฮิเอเริ่มเปิดใจตนเองหลังจากพบกับยูสึเกะ แต่แสดงออกในแบบของตัวเองเท่านั้นเองแล้วก็เป็นคนที่อยากได้อะไรก็ทำทุกวิถีทางโดยไม่เลือกวีธีเพื่อจะได้มา

**ท่าประจำตัว**
 คลื่นเพชรฆาตมังกรทมิฬ- หมัดไฟนรก- วิชาดาบ/การใช้ดาบ- ดาบเพลิงมรณะ

**นัยน์ตามาร**
นัยน์ตามารของฮิเอไม่ได้มีมาแต่กำเนิด แต่ได้มาจากชิงุเระ ผู้ซึ่งผ่าตัดดวงตาที่สามให้เพื่อใช้ตามหายูกินะน้องสาวของเขา
นอกจากนั้นนัยน์ตามารยังสามารถใช้ควบคุมปีศาจชั้นต่ำได้อีกด้วย

**อ้างอิง**

**แหล่งข้อมูลอื่น**
  Hiei - Yu Yu Hakusho 
หมวดหมู่:ตัวละครในคนเก่งทะลุโลก
หมวดหมู่:ไซด์คิกอนิเมะและมังงะ
ไวโอ้

บริษัทไวโอ้ (VAIO Corporation, oʊ; Nihongo|VAIO株式会社|Baio Kabushiki Kaisha; มาจากคำว่า Visual Audio Intelligent Organizer) เป็นเครื่องหมายการค้าของคอมพิวเตอร์ของบริษัทโซนี่ คำว่า VAIO เป็นอักษรย่อจาก Video Audio Integrated Operation (วิดีโอออดิโออินทีเกรตเต็ดโอเปอเรชัน หมายถึง ระบบที่รวมภาพและเสียงเข้าด้วยกัน) 16 มีนาคม 2549
สัญลักษณ์ของไวโอ้ ใช้ตัวอักษร วี (V) และ เอ (A) เป็นสัญลักษณ์แทนกราฟโคไซน์ ในระบบแอนะล็อก และใช้ตัวอักษร ไอ (I) และ โอ (O) เป็นสัญลักษณ์แทนตัวเลขศูนย์และหนึ่ง ในระบบดิจิทัล สัญลักษณ์ไวโอ้แสดงถึงความสามารถการใช้งานทั้งในระบบแอนะล็อกและดิจิทัล และคำว่าไวโอ้ยังมาจากคำว่า ไวโอเลต (อังกฤษ: violet) ที่แปลว่าสีม่วง โดยผลิตภัณฑ์โน้ตบุ๊กของโซนี่ในช่วงแรกจะมีสีม่วง
เริ่มแรก เครื่องหมายการค้าไวโอ้ใช้สำหรับโน้ตบุ๊กเท่านั้น ต่อมาในปัจจุบัน ใช้สำหรับคอมพิวเตอร์ตั้งโต๊ะและเครื่องคอมพิวเตอร์ระบบอื่นด้วย

**แหล่งข้อมูลอื่น**
  Sony VAIO Europefix-attempted=yes -  Support, specifications, drivers and updates for Sony VAIO Europe date=2013-10-06 -  Sony VAIO United States date=2010-08-08 -  Sony VAIO Japan date=2009-03-24 -  Sony VAIO India-  Sony Battles, Hardware ‘Kill Switch’-  The Sony 'kill switch'
หมวดหมู่:เครื่องหมายการค้า
ปิแอร์ โอมิดดียาร์

ปิแอร์ โอมิดดียาร์
ปิแอร์ โอมิดดียาร์ (Pierre Omidyar, อาหรับ: پیر امیدی) เกิดเมื่อ 21 มิถุนายน พ.ศ. 2510 (ค.ศ. 1967) นักธุรกิจชาวอเมริกัน และนักสังคมสงเคราะห์ (philanthropist) ผู้ก่อตั้งธุรกิจออนไลน์อีเบย์ ธุรกิจออนไลน์ที่มีผู้ใช้มากที่สุดในโลก

**ประวัติ**
ปิแอร์เป็นลูกครึ่ง ของฝรั่งเศส อิหร่าน เกิดในปารีส ประเทศฝรั่งเศส เมื่ออายุ 6 ปี ได้ย้ายมาอยู่ที่สหรัฐอเมริกา  ในปี พ.ศ. 2531 ได้จบการศึกษาจากคณะวิทยาการคอมพิวเตอร์ จากมหาวิทยาลัยทัฟส์ ในรัฐแมสซาชูเซตส์ และได้ทำงานกับบริษัทแคลริส (บริษัทลูกของบริษัทแอปเปิล คอมพิวเตอร์) และในปี พ.ศ. 2538 เมื่อปิแอร์อายุได้ 28 ปี ได้เริ่มเขียนคอมพิวเตอร์โค้ด ของเว็บไซต์อีเบย์ และประสบความสำเร็จ
ปัจจุบันปิแอร์ได้ร่วมกับภรรยา แพม โอมิดดียาร์ เปิดเว็บไซต์เครือข่ายโอมิดดียาร์เพื่อการกุศล และในปี พ.ศ. 2548 ปีแอร์และแพมได้บริจาคเงิน หนึ่งร้อยล้านดอลลาร์สหรัฐ (ประมาณ 4 พันล้านบาท) ให้มหาวิทยาลัยทัฟส์ใช้เป็นทุนสำหรับประเทศที่กำลังพัฒนาใช้เงินในการสร้างธุรกิจส่วนตัว

**อ้างอิง**

**แหล่งข้อมูลอื่น**
  ทวิตเตอร์ของปิแอร์
หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายอิหร่าน
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากมหาวิทยาลัยทัฟส์
หมวดหมู่:ผู้สัญญาว่าจะให้
อินเทอร์เน็ตบอต

บอต (bot) หรือ อินเทอร์เน็ตบอต (Internet bot) คือโปรแกรมอัตโนมัติสำหรับทำหน้าที่อย่างใดอย่างหนึ่งบนอินเทอร์เน็ต ซึ่งบอตย่อมาจากคำว่าโรบอต (robot) แปลว่าหุ่นยนต์
บอตที่นิยมใช้ในอินเทอร์เน็ต สำหรับการเก็บข้อมูลจากเว็บเพจ เรียก เว็บครอว์เลอร์ (web crawler) หรือ สไปเดอร์ (spider) ทำหน้าที่เก็บข้อมูลของเว็บนั้นมาทำการวิเคราะห์ เช่น กูเกิลบอต (GoogleBot) เก็บข้อมูลจากเว็บต่างๆ แล้วมาทำดัชนีของเว็บเพื่อใช้ในเสิร์ชเอนจิน มากกว่าครึ่งหนึ่งของผู้เข้าชมเว็บไซต์ (web traffic) ทั้งหมดถูกสร้างโดยบอต
บอตในไออาร์ซีหรือในเมสเซนเจอร์ เป็นโปรแกรมอัตโนมัติที่ตอบคำถามของผู้ใช้ต่างๆ โดยบอตประเภทนี้จะนำคำถามของผู้ใช้มาประมวลผลตามเงื่อนไข และเมื่อพบคำตอบที่น่าจะเกี่ยวข้องจะส่งคำตอบกลับไป หรือถ้าไม่พบคำตอบจะส่งข้อความว่า ไม่เข้าใจในคำถามให้ถามคำถามใหม่ บอตประเภทนี้สามารถตอบคำถามได้หลายประเภท รวมถึงการค้นหา ที่อยู่ เบอร์โทรศัพท์ รายงานสภาพภูมิอากาศปัจจุบัน ผลการแข่งขันกีฬา เป็นต้น

**อ้างอิง**

**แหล่งข้อมูลอื่น**
 อินเทอร์เน็ตบอต
หมวดหมู่:บอต
กระด้างภัณฑ์และละมุนภัณฑ์

กระด้างภัณฑ์ และ ละมุนภัณฑ์ เป็นคำศัพท์ภาษาไทยที่เข้าใจผิดกันว่า ราชบัณฑิตยสถานบัญญัติไว้สำหรับ ฮาร์ดแวร์ (hardware) และซอฟต์แวร์ (software) ตามลำดับ 

**กำเนิดศัพท์**
จุดเริ่มต้นของคำ "กระด้างภัณฑ์" และ "ละมุนภัณฑ์" มาจากรัฐสภาไทยซึ่งไม่นิยมใช้ศัพท์ภาษาต่างประเทศ ในการประชุมครั้งหนึ่งมีการเอ่ยถึงซอฟต์แวร์ เดโช สวนานนท์ จึงบัญญัติให้ที่ประชุมใช้ว่า "ละมุนภัณฑ์" ต่อภายหลังจึงเกิด "กระด้างภัณฑ์" สำหรับฮาร์ดแวร์

**ความเข้าใจผิด**
ประชาชนทั่วไปมักเข้าใจว่า ราชบัณฑิตยสถานบัญญัติให้ใช้ "กระด้างภัณฑ์" แทนฮาร์ดแวร์ และ "ละมุนภัณฑ์" แทนซอฟต์แวร์ ทั้งยังมักนำไปล้อเลียนกันเป็นที่สนุกปาก แต่แท้จริงแล้ว ราชบัณฑิตยสถานกำหนดให้ใช้ดังนี้- hardware ใช้ทับศัพท์ว่า "ฮาร์ดแวร์" หรือใช้ศัพท์ไทยว่า "ส่วนเครื่อง" หรือ "ส่วนอุปกรณ์" ก็ได้- software ใช้ทับศัพท์ว่า "ซอฟต์แวร์" หรือใช้ศัพท์ไทยว่า "ส่วนชุดคำสั่ง" ก็ได้
นอกจากนี้ ยังมีศัพท์อื่น ๆ ที่เข้าใจผิดอย่างเดียวกัน เช่น "joystick" ที่เชื่อกันว่าราชบัณฑิตยสถานให้ใช้ว่า "แท่งหรรษา" แต่อันที่จริง ราชบัณฑิตยสถานบัญญัติว่า "ก้านควบคุม"
ครรชิต มาลัยวงศ์ ราชบัณฑิตซึ่งรับผิดชอบบัญญัติศัพท์ทางคอมพิวเตอร์และเทคโนโลยี กล่าวถึงความเข้าใจผิดเหล่านี้ว่า
"...มีคนพูดอย่างสนุกสนานอยู่เสมอว่า คณะกรรมการบัญญัติศัพท์ที่ไม่ได้เรื่องออกมาให้ใช้ เช่นคำ 'software' ก็บัญญัติว่า 'ละมุนภัณฑ์' แล้วก็ขยายต่อไปว่า 'hardware' ก็บัญญัติว่า 'กระด้างภัณฑ์' ผมได้ฟังแล้วก็ได้แต่ปลง เพราะคนพูดบางคนเป็นนักวิทยาศาสตร์ แต่ไม่ได้มีความคิดแบบวิทยาศาสตร์ นั่นก็คือ ไม่ได้สอบสวนศึกษาเรื่องแท้จริงก่อนว่า คำศัพท์ที่บัญญัติจริง ๆ คืออะไร แม้แต่หนังสือศัพท์บัญญัติที่ทางราชบัณฑิตยสถานพิมพ์ก็ยังไม่มี เมื่อยังไม่ได้หาข้อมูลจนรู้ข้อเท็จจริง แล้วจะมาพูดวิจารณ์ได้อย่างไร ความจริงก็คือ คณะกรรมการไม่เคยบัญญัติศัพท์แบบนี้เลย คนทั้งหลายได้แต่พูดต่อ ๆ กันไปเองไม่มีมูลเลย หลักฐานอยู่ในหนังสือศัพท์บัญญัติตั้งแต่ฉบับแรกจนถึงปัจจุบัน..."
ขณะที่ จินตนา พันธุฟัก เลขาธิการราชบัณฑิตยสถาน ให้สัมภาษณ์ว่า
"...เป็นตราบาปที่ราชบัณฑิตยสถานต้องรับมาอย่างไม่รู้เรื่อง เป็นความเสียหายที่แก้ไม่ได้เสียที แล้วยิ่งคำศัพท์ว่า 'joystick' ที่ไปกล่าวกันว่าราชบัณฑิตยสถานบัญญัติว่า 'แท่งหรรษา' นี่ยิ่งไปกันใหญ่ และเป็นเรื่องที่น่าเกลียดมาก ๆ ราชบัณฑิตยสถานเป็นหน่วยงานที่เต็มไปด้วยผู้ทรงความรู้ การบัญญัติศัพท์ย่อมต้องมีหลักวิชาการ และใช้การพินิจพิจารณาอย่างถี่ถ้วน..."

**การล้อเลียนในสื่อ**
แม้ราชบัณฑิตยสถานจะปฏิเสธเรื่องดังกล่าวอย่างต่อเนื่อง ทว่า ยังมีผู้นำเสนอว่าเป็นผลงานของราชบัณฑิตยสถานอยู่อย่างต่อเนื่องเช่นกัน เช่น ในรายการเรื่องเล่าเสาร์–อาทิตย์ ประจำวันที่ 9 กรกฎาคม พ.ศ. 2554 สรยุทธ สุทัศนะจินดา กล่าวว่า "...เคยบัญญัติศัพท์ 'กระด้างภัณฑ์', 'ละมุนภัณฑ์' มาให้ใช้ แต่มันตลกจนไม่อยากจะใช้..."
การ์ตูน "ผู้ใหญ่มากับทุ่งหมาเมิน" ประจำหนังสือพิมพ์ไทยรัฐ วันที่ 9 สิงหาคม 2554 ล้อเลียนประเด็นนี้ว่า ราชบัณฑิตยสถานได้บัญญัติศัพท์ใหม่ขึ้น คือ Google ว่า อสงไขยสนธิ, Twitter ว่า สำเนียงสกุณา, Hi5 ว่า เบญจสวัสดี และ Facebook ว่า พักตร์ปกรณ์

**อ้างอิง**

**ดูเพิ่ม**
 ฮาร์ดแวร์- ซอฟต์แวร์- หมากตีน

**แหล่งข้อมูลอื่น**
  แถลงการณ์ของราชบัณฑิตยสถาน เรื่อง "กระด้างภัณฑ์" "ละมุนภัณฑ์" "แท่งหรรษา" ไม่ใช่ศัพท์บัญญัติของราชบัณฑิตยสถานfix-attempted=yes -  คำชี้แจงของงราชบัณฑิตยสถาน เรื่อง ศัพท์บัญญัติของศัพท์ software และ hardware date=2006-12-29 
หมวดหมู่:คำสร้างใหม่
หมวดหมู่:อินเทอร์เน็ตมีม
อุทยานวิทยาศาสตร์ประเทศไทย

ภาพถ่ายมุมสูงของอุทยานวิทยาศาสตร์ประเทศไทย
อุทยานวิทยาศาสตร์ประเทศไทย เป็นที่ตั้งของบริษัทและศูนย์วิจัยด้านวิทยาศาสตร์และเทคโนโลยีจำนวนมาก รวมถึงสำนักงานพัฒนาวิทยาศาสตร์และเทคโนโลยีแห่งชาติและศูนย์วิจัยแห่งชาติในสังกัดอื่น ๆ ตั้งอยู่ที่ตำบลคลองหนึ่ง อำเภอคลองหลวง จังหวัดปทุมธานี ทางเหนือของกรุงเทพมหานคร ติดกับมหาวิทยาลัยธรรมศาสตร์ ศูนย์รังสิต และสถาบันเทคโนโลยีแห่งเอเชีย ปัจจุบัน ผู้ช่วยศาสตราจารย์ ดร.วีรชัย อาจหาญ เป็นผู้อำนวยการ

**ประวัติ**
อุทยานวิทยาศาสตร์ประเทศไทยเริ่มเปิดดำเนินการเมื่อ พ.ศ. 2545 โดยถือเป็น “นิคมวิจัยสำหรับเอกชน” แห่งแรกของเมืองไทย ภายใต้การบริหารจัดการของสำนักงานพัฒนาวิทยาศาสตร์และเทคโนโลยีแห่งชาติ (สวทช.), กระทรวงวิทยาศาสตร์และเทคโนโลยี โดยมีภารกิจหลักในการสร้างให้เกิดนวัตกรรมและการวิจัยและพัฒนาในภาคเอกชน รวมถึงการสร้างให้เกิดการพัฒนากำลังคนในด้านการวิจัยและพัฒนาของประเทศ
อุทยานวิทยาศาสตร์ประเทศไทยตั้งอยู่ที่อำเภอคลองหลวง จังหวัดปทุมธานี บนพื้นที่กว่า 200 ไร่ ภายในอุทยานวิทยาศาสตร์ประเทศไทยเป็นที่ตั้งของ สวทช. รวมถึงศูนย์วิจัยแห่งชาติ 4 ศูนย์ ได้แก่ ศูนย์พันธุวิศวกรรมและเทคโนโลยีชีวภาพแห่งชาติ ศูนย์เทคโนโลยีโลหะและวัสดุแห่งชาติ ศูนย์อิเล็กทรอนิกส์และคอมพิวเตอร์แห่งชาติ และศูนย์นาโนเทคโนโลยีแห่งชาติ นอกจากนี้ ที่ตั้งของอุทยานวิทยาศาสตร์ประเทศไทยยังติดกับสถาบันการศึกษาชั้นนำ ได้แก่ สถาบันเทคโนโลยีแห่งเอเชีย มหาวิทยาลัยธรรมศาสตร์ ศูนย์รังสิต และ สถาบันเทคโนโลยีนานาชาติสิรินธร ซึ่งทำให้อุทยานวิทยาศาสตร์ประเทศไทย เป็นทำเลที่มีความพร้อมสูงสุดสำหรับกิจกรรมวิจัยและพัฒนา เป็นที่ซึ่งมีนักวิจัยอยู่รวมกันมากกว่า 3,700 คนและเป็นแหล่งรวมบุคลากรที่มีความสามารถขนาดใหญ่
ภายในอุทยานวิทยาศาสตร์ประเทศไทย ผู้เช่าพื้นที่จะได้รับสิทธิและประโยชน์จากคณะกรรมการส่งเสริมการลงทุนและกรมสรรพากร นอกจากนี้ ยังสามารถเข้าถึงสิ่งอำนวยความสะดวกต่างๆ ที่อุทยานวิทยาศาสตร์ประเทศไทยจัดเตรียมไว้ให้ เช่น ศูนย์ประชุมที่มีพื้นที่แสดงนิทรรศการขนาด 2,000 ตารางเมตร และห้องประชุมขนาดใหญ่ จุ 350 ที่นั่ง ห้องประชุมที่พร้อมสำหรับการจัดประชุมทางไกล ฐานข้อมูลงานวิจัย รวมถึงระบบโทรคมนาคมความเร็วสูง กิจการที่เริ่มก่อตั้งและกิจการขนาดเล็ก สามารถเช่าใช้พื้นที่เพื่อการทำวิจัยและพัฒนาภายในหน่วยบ่มเพาะเทคโนโลยี ด้วยอัตราพิเศษ กิจการขนาดใหญ่สามารถเลือกระหว่างพื้นที่ในอาคารหรือที่ดินเปล่า เพื่อสร้างอาคารสำหรับการวิจัยและพัฒนาของตนเอง พร้อมด้วยการให้บริการทางเทคนิค การเงิน บุคลากร ธุรกิจ 
นอกจากเป็นที่ตั้งของ สวทช. และศูนย์วิจัยแห่งชาติทั้ง 4 ศูนย์ ยังมีบริษัทเอกชนทั้งไทยและต่างชาติ เช่าพื้นที่เพื่อที่วิจัยกว่า 60 ราย ทำให้ต้องมีการขยายพื้นที่ใช้สอยของอุทยานวิทยาศาสตร์ประเทศไทย จาก 140,000 ตารางเมตร ในระยะที่ 1 เพิ่มขึ้น อีก 126,000 ตารางเมตร ในระยะที่ 2 และพร้อมเปิดให้บริการในปี 2556

**องค์กรและโครงสร้าง**
อุทยานวิทยาศาสตร์ประเทศไทยเป็นที่ตั้งของ สวทช. และศูนย์วิจัยแห่งชาติทั้ง 4 ศูนย์ ดังนี้:- ศูนย์พันธุวิศวกรรมและเทคโนโลยีชีวภาพแห่งชาติ (BIOTEC)- ศูนย์เทคโนโลยีโลหะและวัสดุแห่งชาติ (MTEC)- ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)- ศูนย์นาโนเทคโนโลยีแห่งชาติ (NANOTEC)

**อ้างอิง**

**แหล่งข้อมูลอื่น**
  อุทยานวิทยาศาสตร์ประเทศไทย date=2010-11-15 
หมวดหมู่:หน่วยงานด้านวิทยาศาสตร์และเทคโนโลยีของไทย
หมวดหมู่:สำนักงานพัฒนาวิทยาศาสตร์และเทคโนโลยีแห่งชาติ
หมวดหมู่:สิ่งก่อสร้างในอำเภอคลองหลวง
ไวรัส ADT.1765

ADT.1765 เป็นไวรัสที่ทำงานใน DOS, โดยทำงานร่วมกับไฟล์ .exe และ .com

**การโจมตี**
 วันที่โจมตี: ทุกวันที่ 19 ของเดือน- การโจมตี: ขึ้นคำว่า "Andreas" ทุกที่ที่ลูกศรวิ่ง
** ไฟล์เป้าหมาย: .exe และ .com

**ข้อมูลทางเทคนิค**
ตัวไวรัสใช้ INT 21 และ รวมโคดไวรัสเข้ากับไฟล์ .exe และ .com เมื่อไฟล์เหล่านั้นทำงาน. ถ้าไวรัสทำงานในวันที่28 ของเดือนใดๆ, ไวรัสจะใช้ INT 12 เพื่อแสดงข้อความข่อไปนี้ใน DOS prompt: Andreas
ADT.1765
เอไอ (ไวรัสคอมพิวเตอร์)

เอไอ (AI) เป็นไวรัสคอมพิวเตอร์ ประเภทไวรัส มีขนาดความยาวของไวรัสประมาณ 1759 ไบต์

**ข้อมูลทางเทคนิค**
AI เป็นไวรัสที่จะไม่ปรากฏการทำงานกับไฟล์ .EXE ทั้งหมด แต่จะทำงานกับไฟล์ DOS ธรรมดาง่าย ๆ. โดย AI จะใส่โค๊ดของมัน ในส่วนท้ายของไฟล์ที่ติด.
หมวดหมู่:ไวรัสคอมพิวเตอร์
ลิแกนด์

ลิแกนด์  (ligand) มีความหมายตามวิชาดังนี้- ลิแกนด์ (ชีวเคมี) หมายถึง สสารภายนอกเซลล์ที่เชื่อมต่อกับ รีเซพเตอร์ (recepter)- ทางเคมี ลิแกนด์หมายถึง อะตอม ไอออน หรือ หมู่ฟังก์ชัน (functional group) ที่สามารถจะเชื่อมต่อกับ อะตอมหรือไอออนกลาง ซึ่งโดยทั่วไปจะเป็น โลหะ ด้วย โคออร์ดิเนต โควาเลนต์ บอนด์ (coordinate covalent bond) การจัดเรียงของลิแกนด์รอบๆ ศูนย์กลางนี้เรียกว่า คอมเพลกซ์ (complex)

**การจัดเรียงลิแกนด์**
การตั้งชื่อลิแกนด์ตามการจัดเรียงทางเรขาคณิตของมัน  เช่นอะตอมศูนย์กลางที่อยู่ใจกลางของ โพลีฮีดรอน (polyhedron) ที่คอมเพลกซ์ที่เชื่อมต่อกับลิแกนด์ 4 ตัว จะเรียกว่า เตตร้าฮีดรอน (Tetrahedron) และถ้าลิแกนด์ 6 ตัว เรียกว่าเฮกซ่าฮีดรอน (hexahedron)

**พอลิเดนเตต ลิแกนด์ (Polydentate ligands)**
ลิแกนด์ ที่เชื่อมต่ออะตอมกลางหนึ่งที่เรียกว่า  โมโนเดนเตต (monodentate)
ลิแกนด์ บางโมเลกุลสามารถเชื่อมต่อกับ ไอออน ของ โลหะ ได้หลายที่ เพราะว่ามี คู่อิเล็กตรอนว่างอิสระมากกว่า 1 อะตอมเรียกว่า พอลิเดนเตต (polydentate)  ถ้าลิแกนด์มี 2โคออร์ดิเนชั่น ไซต์ เรียกว่า ไบเดนเตต (bidentate)  EDTA เป็นพอลิเดนเตต ลิแกนด์ ที่มีจุดเชื่อมต่อถึง 6 ที่   สกอร์ปิโอเนต ลิแกนด์ (scorpionate ligand) เป็น ไตรเดนเตต ลิแกนด์ คอมเพลกซ์ของพอลิเดนเตตเรียกว่าชีเลเตตคอมเพลกซ์ ซึ่งมีเสถียรภาพมากกว่าโมโนเดนเตตคอมเพลกซ์

**แอมบิเดนเตต ลิแกนด์ (Ambidentate Ligands)**
ลิแกนด์เหล่านี้สามารถเชื่อมต่อกับอะตอมกลางใน 2 ที่ อันใดอันหนึ่งแต่ไม่ใช่ทั้งสอง ไม่เหมือนโพลีเดนเตต ลิแกนด์ ตัวอย่างเช่น  CN-ที่สามารถเชื่อมต่อได้ อะตอม คาร์บอน หรือ ไนโตรเจน แต่ไม่ใช่ทั้ง 2 อะตอมในเวลาเดียวกัน 

**ลิแกนด์ธรรมดา**
 F-- Cl-- Br-- I-- CO- RC:CR - สารประกอบที่มี  คาร์บอน-คาร์บอน ดับเบิล บอนด์- เบนซีน (Benzene)- คริปเตต (Cryptate)- คราวน์ อีเทอร์ (Crown ether)- OH-- อะมีน (RNH2) and แอมโมเนีย (NH3)
หมวดหมู่:เคมี